Abas II od Egipta
<s>Abas II od Egipta znan kao Abbas Hilmi-paša (Aleksandrija, 14. jul 1874 - Geneva, 20. decembar 1944.) bio je posljednji Egipatski kediv koji je vladao od 1892. do 1914.</s>

<s>Ostao je upamćen po tom što je ostao lojalan svom nominalnom suverenu Osmanskom sultanu koji je stao na stranu Centralnih sila.</s><s>Zbog tog su ga Britanci 18. decembra 1914. smjenili i proglasili Egipat i službeno Britanskim 
protektoratom.</s>

<s>Biografija</s>

<s>Abas je postao kediv nakon iznenadne smrti svog oca Teufik-paše 1892. koja ga je zatekla na studiju u bečkom Theresianumu.</s><s>Još na samom početku svoje vladavine pokušao je vladati što samostalnije, ne obaziravši se previše na instrukcije britanskog agenta i generalnog konzula u Egiptu (1883.-1907.) - lorda Cromera.</s><s>Potaknut narodnim nezadovoljstvom zbog sve većeg utjecaja Velike Britanije na Egipat, Abas je za premijera postavio čovjeka koji je bio poznat kao otvoreni protivnik Britanaca.</s><s>Nakon kritika na račun Britanske vojske - 1894., lord Cromer je poduzeo mjere da smanji kedivove prerogative.</s>

<s>Nakon 1894.</s><s>Abas se malo primirio, ali je i nadalje financijski pomagao panislamističke i anti-britanske novine Al-Muajad (Pristalica).</s><s>Međutim kada su 1906. nacionalisti zatražili da i Egipat dobije ustavnu vladu, Abas je to odbio.</s><s>Ali je već sljedeće godine podržao osnivanje Nacionalne partije lidera Muṣṭafe Kamila, kako bi parirao Partiji Uma, koju su favorizirali Britanci.</s><s>Na što su oni odgovorili postavljanjem energičnog Lorda Kitchenera za generalnog konzula (1912.-14.).</s>

<s>Ubrzo su lideri Nacionalne partije protjerani ili pozatvarani, a Abasovi prerogativi smanjeni.</s>

<s>Nakon izbijanja Prvog svjetskog rata Abas koji se tad nalazio u Istambulu, uputio je apel Egipćanima i Sudancima da podrže Centralne sile i da se bore protiv Britanaca.</s><s>To je bila kap koja je prelila čašu - zbog čeg su Britanci 18. decembra 1914. proglasili protektorat i sljedećeg dana svrgli Abasa, a na njegovo mjesto postavili njegovog ujaka Huseina Kamela kao sultana.
.</s><s>Kad je 1922. proglašena Kraljevina Egipat, Abas je i službeno izgubio sva prava na tron, ostatak života proveo je u egzilu, uglavnom u Švicarskoj.</s>

<s>Abasov sin Muhammad Abdel Moneim bio je kratkotrajni regent umjesto maloljetnog Fuada II.</s>

<s>Izvori</s>

<s>Vanjske veze</s>

<s>ʿAbbās II, khedive of Egypt</s>

<s>Egipatski monarsi
Kraljevina Egipat
Egipatsko plemstvo</s>

